**DĖL VIEŠOSIOS ĮSTAIGOS ROKIŠKIO RAJONO LIGONINĖS TEIKIAMOS MOKAMOS PASLAUGOS KAINOS PATVIRTINIMO**

2023 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos sveikatos priežiūros įstaigų įstatymo 28 straipsnio 1 dalies 4 punktu, Lietuvos Respublikos sveikatos apsaugos ministro 2022 m. lapkričio 3 d. įsakymu Nr. V-1630 ,,Dėl asmens sveikatos priežiūros paslaugų ir jų bazinių kainų sąrašo bei su šiomis pslaugomis susijusių priemokų, mokamo privalomojo sveikatos draudimo fondo biudžeto lėšomis, sąrašų patvirtinimo“, viešosios įstaigos Rokiškio rajono ligoninės įstatų, patvirtintų Rokiškio rajono savivaldybės tarybos 2020 m. spalio 30 d. sprendimu Nr. TS- 262 „Dėl Rokiškio rajono savivaldybės tarybos 2020 m. rugsėjo 25 d. sprendimo Nr. TS-218 „Dėl viešosios įstaigos Rokiškio rajono ligoninės įstatų patvirtinimo“ dalinio pakeitimo“ 39.18 punktu, atsižvelgdamas į viešosios įstaigos Rokiškio rajono ligoninės direktoriaus 2023 m. balandžio 17 d. raštą Nr. S-(1.14)-279 „Dėl mokamos paslaugos kainos patvirtinimo“, Rokiškio rajono savivaldybės taryba n u s p r e n d ž i a:

Patvirtinti viešosios įstaigos Rokiškio rajono ligoninės teikiamos mokamos paslaugos palaikomojo gydymo ir slaugos 1 lovadienio bazinę kainą – 45,00 Eur.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

PATVIRTINTA

Rokiškio rajono savivaldybės mero

2023 m. balandžio 7 d. potvarkiu Nr. MV-17

**SPRENDIMO PROJEKTO**

**DĖL VIEŠOSIOS ĮSTAIGOS ROKIŠKIO RAJONO LIGONINĖS TEIKIAMOS MOKAMOS PASLAUGOS KAINOS PATVIRTINIMO**

**AIŠKINAMASIS RAŠTAS**

*2023 m. balandžio 27 d.*

Projekto rengėjas – Socialinės paramos ir sveikatos skyriaus savivaldybės gydytoja Evelina Grėbliauskienė.

Pranešėjas komitetų ir Tarybos posėdžiuose – VšĮ Rokiškio rajono ligoninės direktorius Raimundas Martinėlis.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti VšĮ Rokiškio rajono ligoninės teikiamos mokamos paslaugos palaikomojo gydymo ir slaugos 1 lovadienio bazinę kainą. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymas, Lietuvos Respublikos sveikatos priežiūros įstaigų įstatymas, Roliškio rajono ligoninės įstatai. Palaikomojo gydymo ir slaugos paslaugos teikiamos vadovaujantis Lietuvos Respublikos sveikatos apsaugos ministro 2012 m. gegužės 4 d. įsakymu Nr. V-393 „Dėl palaikomojo gydymo ir slaugos paslaugos teikimo reikalavimų ir šios paslaugos apmokėjimo tvarkos aprašo patvirtinimo“. Šios paslaugos 120 dienų per kalendorinius metus yra apmokamos privalomojo sveikatos draudimo fondo biudžeto lėšomis pagal Asmens sveikatos priežiūros paslaugų (išskyrus aktyviojo gydymo), apmokamų privalomojo sveikatos draudimo fondo biudžeto lėšomis ir jų bazinių kainų sąraše, patvirtintame Lietuvos Respublikos sveikatos apsaugos ministro 2022 m. lapkričio 3 d. įsakymu Nr. V-1630 „Dėl asmens sveikatos priežiūros paslaugų ir jų bazinių kainų sąrašo bei su šiomis pslaugomis susijusių priemokų, mokamo privalomojo sveikatos draudimo fondo biudžeto lėšomis, sąrašų patvirtinimo”, nustatytas bazines kainas. Pacientui pasinaudojus palaikomojo gydymo ir slaugos paslauga 120 dienų per kalendorinius metus ir pageidaujant tęsti gydymą, ši paslauga yra mokama. Naujos teisinio reguliavimo nuostatos nesiūlomos. |
| 3. | Laukiami rezultatai | Ligoninė teiks mokamą palaikomojo gydymo ir slaugos paslaugą, kurios 1 lovadienio kaina bus nustatyta šiuo tarybos sprendimu. |
| 4. | Lėšų poreikis ir šaltiniai | Sprendimui įgyvendinti lėšų nereikės. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas antikorupciniu požiūriu yra nevertintinas. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Siūloma patvirtinti mokamos palaikomojo gydymo ir slaugos paslaugos vieno lovadienio kainą – 45,00 Eur, paskaičiuotą pagal 2023 m. sausio ir vasario mėnesiais faktines šios paslaugos teikimo sąnaudas.   |  |  |  |  |  | | --- | --- | --- | --- | --- | | **Eil. Nr.** | **Mėnuo** | **Priskaičiuota sąnaudų pagal sąnaudų paskirstymo metodiką Eur** | **Lovadienių skaičius** | **Lovadienio savikaina** | | 1. | Sausis | 114613 | 2621 |  | | 2. | Vasaris | 105142 | 2504 |  | | **3.** | **Viso** | **219755** | **5125** |  | | 4. | Papildomos išlaidos DU padidinimui nuo 2023-04-01 8 proc. | 10843 |  |  | | 5. | **Iš viso:** | **230598** | **5125** | **45,00** | |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |